Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 789

3. HELYZETELEMZÉS – A TEHETSÉGEK SEGÍTÉSÉNEK HAGYOMÁNYAI, A JELENLEGI HELYZET, FEJLÕDÉSI LEHETÕSÉGEK ÉS NEMZETKÖZI KITEKINTÉS 3.1. A tehetségek segítésének magyarországi hagyományai A tehetségek tiszteletének, a tehetségek mentésének és a tehetségsegítésnek Magyarországon – nem utolsó sorban a történelmi egyházak évszázados tehetségsegítõ munkája vagy például a tantárgyi, az egyes foglalkozásokhoz, a mûvé- 2008/171. szám szetekhez és a sporthoz köthetõ tehetségsegítési rendszerei nyomán – évszázados hagyományai vannak1, amely sikeres állami, önkormányzati, egyházi és civil tehetségsegítõ programok sokaságát teremtette meg. Az 1970-es évek kezdetétõl mûködik hazánkban a Tehetségért Mozgalom (a Felvételeket Elõkészítõ Bizottságok utódjaként), amelynek keretében évente több ezer fõiskolai és egyetemi hallgató, valamint sok ezer oktató – önkéntesként vagy társadalmi munkában – sikerrel segítette hozzá a középiskolák utolsó két osztályának több tízezer tanulóját a felsõoktatásba jutáshoz, a felvételi vizsgákon való sikeres szerepléshez. 1973 és 1989 között a Szakmunkásokat Elõkészítõ Tanfolyamok (SZET) pedig sok ezer fiatal szakmunkást készítettek fel a mûszaki, a közgazdasági, a jogi és az agrár felsõoktatásba való bejutásra, és segítették aztán õket a diploma megszerzésében is. A tehetségsegítõ programok a kora gyermekkortól a kora felnõttkorig a lehetõ legváltozatosabb területeken és tehetségszinten segítik a tehetséges fiatalokat. Az állami programok közül a Hátrányos Helyzetû Tanulók Arany János Tehetséggondozó Programja a tehetséges diákok piramisának alsó, szélesebb rétegeit célozza meg, míg az Útravaló ösztöndíjprogram Út a tudományhoz alprogramja inkább a piramis magasabb részén lévõ diákoknak nyit többletlehetõségeket. A felsõoktatásban az MSc képzések, a szakkollégiumok, az intézmények alakuló tehetségsegítõ rendszerei a tehetséges hallgatók fejlõdését szolgálják. A több tízezer hallgatóra kiterjedõ, csaknem hatvan éves tudományos diákköri mozgalom nemzetközi mércével mérten is kiemelkedõen sikeres hungarikum, jelentõsége nemcsak az intenzív, mûhelymunkára alapozott minõségi képzés tekintetében, hanem a tudományos karrierépítés során is meghatározó. 3.2. A tehetségsegítés jelenlegi helyzete A hazai és az azzal szorosan kapcsolatot tartó határon túli magyar tehetségsegítés alapvetõen háromfajta programcsoportot tartalmaz:

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes